Tihi Da'a Baiturrahim

Tihi Da'a Baiturrahim yito tihi damango biluo'aliyo to Kota Gorontalo, Provinsi Gorontalo. Tihi botiye ma pilopotihuliyo lo Olongiya Botutihe to taawunu 1728 Masehi. Tihi botiye duta-duta'a to hungiyo lo lipu lo Hulontalo.

Sejara
Tihi Da'a Baiturrahim tala tuwewu lo tihi panggola to lipu lo Hulontalo. Tihi botiye pilopotihuliyo pe;enta wolo wakutu lo pilomongula liyo Kota Gorontalo u heli pilintaliyo mayi lonto Dungingi to dulahu Hamisi, 6 Sya'ban 1140 Hijriah meyalo 18 maret 1728 Masehi to parenta liyo lo Olongiya Botutihe. 
To tawunu 1175 Hijriah meyalo 1761 Masehi tihi botiye pilo'opiyohiyo wawu yirombaliyo, wolihiliyo  gilantiyaliyo wawu pilandasiyaliyo.
To tawunu 1938 masehi, tihi boti yilo'antulu ilodungga lo liluhu da'a. Mulai to sa'ati boyito tawu bo hepotabiyawa to hudungu darurat u pilohutuliyo to tili lo tambati boyito sambe tawunu 1946. To tawunu 1946 sambe 1947 tihi boti ma bilonguliyo poli to tambati bohuliyo.
To tawunu 1964 Tihi Da'a Baiturrahim ma pilo'otanggaliyo, loduhenga surambe imbihu otoluwa wawu otolopa to parenta lo kotua K.O. Naki, B.A wawu A. Naue ta lali kotua ngohuyi-ngohuyi, wawu Kadi Abas Rauf  ta pemimpin lo ibadah. Karaja mopo'opiyohu tihi botiye ma pilopoturusiliyo sambe hulalo september 1979. To tawunu 1982 ma diluhengaliyo tambati potabiya lo jama'ati mongobuwa to tayadu huliyaliyo, perenta li Bapak Drs. Haji Hasan Abas Nusi, Walikotamadya Gorontalo. To tawunu 1988 ma pilo'opiyohiyo pango wawu bala parenta li  Bapak Drs. Ahmad Najamuddin, Walikotamadya KDH Tingkat II Gorontalo. To tawunu 1996 ma pilohutuwa liyo sumur bor u pohamaliyo taluhu tabiya wawu mayilohutu menara to parenta li Bapak Drs. Hi. Ahmad Arbie, selaku Walikotamadya Tingkat II Gorontalo. 
To tawunu 1999 tihi botiye ma yiromba liyo da'a to masa jabatan liyo li Bapak Drs. Hi. Medi Botutihe, Walikotamadya Tingkat II Gorontalo, wawu ma yiresmi liyo li Presiden Bacharuddin Jusuf Habibie to Istana Merdeka, to dulahu Araba'a , 13 Oktober 1999 (3 Rajab 1420 H).

Da'a Baiturrahim
Kota Gorontalo